Brenda Songa
Brenda Songa (angļu: Brenda Song; dzimusi 1988. gada 27. maijā) ir aziātu izcelsmes ASV aktrise, producente un modele. Karjeru šovbiznesā sāka bērnībā kā modele. Karjeru televīzijā sākusi ar lomām seriālos Fudge un 100 Deeds for Eddie McDowd. Ieguva Young Artist balvu par lomu filmā The Ultimate Christmas Present. Vēl ir filmējusies filmās "Spēlē kā Maikls", Get a Clue, Stuck in the Suburbs, Wendy Wu: Homecoming Warrior, Special Delivery, College Road Trip, "Sociālais tīkls". 2005. gadā sāka atveidot Londonas Tiptones tēlu Disney seriālos The Suite Life of Zack & Cody un The Suite Life on Deck.